ياهيه باب الهواء لا تفتح ادروفه
مجاني من الزمان اللي مضى يكفّي
وقلبي اللي هواء العشاق بتلوفه
لوف الهبايب لعودً غض ومشفّي
لا قلت هانت وخلي زالت ظروفه
يحول بيني وبينه شئ متخفّي
لارحت عنها علي اتقول ملهوفه
ان جيتها هي علي ادور وتلفّي
ملقوف حظي رماني ابحب ملقوفه
تشب نار الغلا بالقلب وتقفّي
صغيرة السن عمهوجة وغطروفه
ياروح روحي عليها ياهواء شفّي
ياوجد حالي وياوجدي على شوفه
احلى الليالي اليا منه جلس صفّي
لا من هرج الي خجول يقطّع حروفه
ايبيّن الهرج بعض احيان ويخفّي
وخدودها ورد من الأصناف مقطوفه
وكن الشفايف جمر مشبوب وينفّي
لاشفت بين الشفايف بيض مصفوفه
أعطيتها الروح ويضا ما ملك كفّي
وسلمتها القلب والمفتاح وضيوفه
قليل في حقها وقول ما يكفّي